Document ID: 31989R1547

*****
ΚΑΝΟΝΙΣΜΟΣ (ΕΟΚ) αριθ. 1547/89 ΤΗΣ ΕΠΙΤΡΟΠΗΣ
της 2ας Ιουνίου 1989
για την τροποποίηση του κανονισμού (ΕΟΚ) αριθ. 2185/87 όσον αφορά την απόδοση των επιστροφών κατά την εξαγωγή που εφαρμόζονται σε ορισμένα γεωργικά προϊόντα που εξάγονται υπό μορφή ορισμένων εμπορευμάτων που δεν υπάγονται στο παράρτημα ΙΙ της συνθήκης και για την είσπραξη των εξισωτικών ποσών προσχώρησης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1213/89 (2) και ιδίως το άρθρο 16 παράγραφος 6,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (4), και ιδίως το άρθρο 19 παράγραφος 7,
Εκτιμώντας:
ότι ο κανονισμός (ΕΟΚ) αριθ. 2185/87 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 164/89 (6), προβλέπει σε ορισμένες περιπτώσεις την απόδοση μιας επιστροφής που υπολογίζεται με βάση τις ποσότητες που καθορίστηκαν στο παράρτημα του εν λόγω κανονισμού·
ότι τα προϊόντα του κωδικού ΣΟ 3809 10 αποτελούν αντικείμενο επιστροφών κατά την εξαγωγή το επίπεδο των οποίων είναι υψηλότερο από τις επιβαρύνσεις που εισπράττονται κατά την εισαγωγή στην Κοινότητα· ότι θα πρέπει συνεπώς να συμπεριληφθούν τα προϊόντα αυτά στο πεδίο εφαρμογής του κανονισμού (ΕΟΚ) αριθ. 2185/87 για να αποφευχθούν αδικαιολόγητα πλεονεκτήματα για τους εμπορευομένους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2185/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουνίου 1989.

Labels: 3
17
6